JTS พุ่ง 8% หลังหลุด “แคชบาลานซ์” ระดับ 3 วันแรก!
ราคาหุ้น JTS กระฉูดกว่า 8% หลังสิ้นสุดมาตรการกำกับการซื้อขาย “แคชบาลานซ์” ระดับ 3 วันแรก
ราคาหุ้น JTS กระฉูดกว่า 8% หลังสิ้นสุดมาตรการกำกับการซื้อขาย “แคชบาลานซ์” ระดับ 3 วันแรก
10 มิ.ย. 2565

ผู้สื่อข่าวรายงานว่า ราคาหุ้น บริษัท จัสมิน เทคโนโลยี โซลูชั่น จำกัด (มหาชน) หรือ JTS ณ เวลา 10:16 น. อยู่ที่ระดับ 310 บาท บวก 23 บาท หรือ 8.01% สูงสุดที่ระดับ 312 บาท ต่ำสุดที่ระดับ 290 บาท ด้วยมูลค่าการซื้อขาย 65.59 ล้านบาท

โดยราคาหุ้น JTS ปรับตัวขึ้นแรงหลังสิ้นสุดมาตรการกำกับการซื้อขายระดับ 3 หลังก่อนหน้านี้ตลาดหลักทรัพย์แห่งประเทศไทย (ตลท.) ประกาศให้ JTS เป็นหลักทรัพย์ที่เข้าข่ายมาตรการกำกับการซื้อขาย ระดับ 3 : ห้าม Net settlement, ห้ามคำนวณวงเงินซื้อขาย และ Cash Balance ตั้งแต่วันที่ 20 พ.ค.-9 มิ.ย.65